19/10/2009 | Administración LocalMunicipal
Mazaricos
Bases reguladoras da convocatoria para a concesión de axudas para o transporte escolar durante o curso 2009-2010

O Concello de Mazaricos, ten a intención de apoiar aos estudantes que, residindo no Concello, cursen estudos de ensinanza secundaria ou formación profesional, fóra dos límites do Concello, durante o curso 2009-10, co fin de facilitarlles o transporte ou desprazamento. Exclúense os estudos superiores (universitarios, doutorados,.) É obxecto das presentes Bases regular a concesión, en réxime de concorrencia competitiva, de axudas para transporte escolar para o curso académico 2009-2010. O orzamento máximo para as devanditas axudas é de 7.000 euros retido na partida 313.481.2.1.- Teñen a condición de beneficiarios os estudantes que cumpran os seguintes requisitos: a) Que o estudante esté empadroado no Concello de Mazaricos durante a totalidade do curso lectivo. b) Que o estudante curse estudos de ensinanza secundaria e formación profesional, para os que fora necesario desprazarse fóra do Concello durante a totalidade do curso lectivo c) Que o beneficiario non perciba axudas para o mesmo fin. d) Que o beneficiario non teña axudas ou subvencións pendentes de xustificar ante o Concello de Mazaricos. Nos supostos dos estudantes que, cumprindo os anteriores requisitos, sexan menores de idade, terá a condición de beneficiario o pai, nai ou titor do mesmo.2.2.- Os beneficiarios terán as seguintes obrigas ante o Concello de Mazaricos: - Cumprir a actividade obxecto da subvención - Someterse ás actividades de control realizadas por parte do Concello para comprobar a veracidade dos actos consignados na documentación presentada, así como o cumprimento dos requisitos para a percepción da axuda e colaborar co Concello en ditas actuacións. - Estar ao corrente no cumprimento das súas obrigas tributarias e ca Seguridade Social. - Comunicar ante o Concello calquera modificación nas circunstancias esixidas para a concesión da axuda.3.1.- As solicitudes para a concesión da presente axuda formalizaranse no modelo de solicitude establecido a tal fin e presentarse no rexistro xeral do Concello e deberán acompañarase da seguinte documentación: - Fotocopia compulsada do DNI do solicitante e do estudante. Fotocopia compulsada do libro de familia, no caso de que os nenos/as aínda non teñan DNI. - Certificado de empadroamento no Concello de Mazaricos do estudante. - Fotocopia compulsada da matrícula oficial de estudos ou certificado expedido polo centro, acreditativo de que o solicitante cursa estudos no mesmo. - Declaración do solicitante de non percibir axuda algunha para a mesma finalidade. - Declaración responsable do solicitante de estar ao corrente nas súas obrigas tributarias e ca Seguridade Social. - Datos bancarios do beneficiario para recibir a subvención.3.2.- O prazo de presentación de solicitudes será de vinte días hábiles, contando dende o día seguinte da publicación da presente convocatoria no Boletín Oficial da Provincia, publicación que irá acompañada de bandos no termo municipal para unha mellor difusión e publicidade da mesma.4.1.- A instrución do procedemento corresponderalle a un traballador do Departamento de Servizos Sociais, que deberá avaliar as solicitudes presentadas e requirir as subsanacións que procedan para que as mesmas cumpran os requisitos esixidos nas presentes bases. O prazo de subsanación será de dez días improrrogables; no suposto de que os defectos se consideren non subsanables, o órgano instrutor proporá a inadmisión.4.2.- Avaliadas as solicitudes polo órgano instrutor, emitirase proposta de resolución por parte da Concellería correspondente.4.3.- O importe da subvención para cada un dos solicitantes admitidos será de 200 euros. En caso de que a suma de tódolos importes supere o crédito reservado para tal fin, efectuarase un prorrateo entre tódalas solicitudes, de tal maneira que o importe de tódalas axudas sexa igual.4.4.- En calquera caso, as axudas presentarán como límite máximo o custe dos gastos de transporte en que teña que incorrer o beneficiario.5.1.- O Alcalde-Presidente, en base á proposta da Concellería correspondente, e previo o informe da Intervención Municipal, resolverá sobre a concesión ou denegación das axudas. A resolución conterá a relación dos beneficiarios e os importes das axudas, así como as solicitudes desestimadas coa motivación que proceda.5.2.- A notificación da resolución definitiva realizarase antes do 10 de decembro do 2009. Esta resolución notificarase ós beneficiarios, de acordo co artigo 59 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común. A falta de notificación no prazo establecido lexitima aos interesados para entender desestimada por silencio administrativo a solicitude de concesión da subvención. Asemade, a resolución de concesión publicarase no Taboleiro de Anuncios do Concello.5.3.- Contra a resolución, que pon fin a vía administrativa, poderase interpoñer, de conformidade co preceptuado no artigo 116 da Lei 30/1992, del 26 de novembro, de Réxime Xurídico das Administracións Públicas e do Procedemento Administrativo Común, potestativamente recurso de reposición ante a Alcaldía-Presidencia, no prazo dun mes contado a partir do seguinte ao da notificación da presente resolución, ou directamente recurso contencioso administrativo ante ao Xulgado do Contencioso-administrativo, no prazo de dous meses contados dende o seguinte ao da notificación do acordo. Todo iso, sen prexuízo de que poida interpoñer calquera outro que estime conveniente en defensa dos seus intereses.6.1.- A xustificación das presentes axudas entenderase realizada ca presentación ao Concello do certificado do centro educativo de que está matriculado nun centro fora do Concello de Mazaricos. A falta de xustificación ou xustificación insuficiente dará lugar á perda do dereito da subvención por parte do beneficiario, polo que procederá a tramitación do reintegro da axuda por parte do órgano concedente e previo o informe da Intervención Municipal.6.2.- O aboamento da subvención realizarase mediante ingreso por transferencia bancaria na conta sinalada polo beneficiario, antes do fin do exercicio económico 2009.7.1.- Procederá o reintegro da axuda nos seguintes supostos: - Falta de xustificación ou xustificación insuficiente - Variación nas circunstancias que motivaron a concesión da axuda - Demáis supostos previstos no artigo 37 da Lei Xeral de Subvencións 7.2.- O reintegro estará suxeito ás disposicións previstas ao respecto nos artigos 36 e seguintes da Lei Xeral de Subvencións. A concesión destas axudas será compatible con calquera outro tipo de becas ou subvencións, agás as que se entreguen coa mesma finalidade. Mazaricos, 6 de outubro de 2009 O ALCALDE.- ASDO. JOSE MANUEL SANTOS MANEIRO